. Ndiegu yacheena umwana nagoonya mbula amuhe ku navutswa mwana yamugaya navola :- Ndakogera ng'oo ! Avatende lwa vahulira kuli yatsia kusuma nadeka niyima umwana weve , vamuteva : " Kigiraki kalunu wenyanga umwana akuheku chokulia chiche ? " Avatende vamanya vatanga limusekelitsa , nivamudiginya nivimba lwimbu yilu : Ndiegu akatsia kusuma , akima umwana . No mwana akatsia kusuma , akima Ndiegu . Ndiegu vavaa , ukariranga guu ! Tsunu ! Tsunu ! Tsunu ! Tsunu ! Kutula lwene yilwo , Ndiegu siyamanya yime mwana weve chokulia mba , kandi mwana siyima mama weve chokulia mba . Vamenya ne mirembe nu vusangali . MUKAANA WADEKA KU LINANI Kale muno ligali , yaliho mukaana wavahira ku musatsa . Musatsa mvu yamanya naloleka ng'ani yali linani . Vamenya halala amadiku manyingi kuduka hivanyola omwana . Kigira miyinzi minyingi jia hango galoleka vahenze umuleri unyala kuvalerera mwana wavo . Mukaana uyu yamanya niyirana wavo kuvugula amwavo weve kuva muleri wavo . Lidiku lindi mukaana wadeka ku linani uyu vatsia kulima mulimi gwali ihale mu kivanda . Lwayinuka hamugolova , yanyola muleri nataveye hango dave . Lwayateveritsa yanyola ndi linani yili liali nilimuliye ni kitigaye vutswa kihanga . Linani yilio liamanya nililomba indumba kutula ku kihanga chatigala . Vuli hamugolova muleri walivwa ne linani yimbanga ndi : Ndemu ndemu _ ndemu nderema , Ndemu ndemu __ ndemu nderema , jagada mama _ ndemu nderema , kwenyanga muleri _ ndemu nderema , mbugumange _ Mbuudu mbududu . Mukali oyo yamanya niyiruka ku linani niyirana wavo . 11 . ( a ) Linda hakekeke - Lifwa ( b ) Tega ngetege - Lifwa 12 . Asporo ku musaala - Mavi ge linyonyi 13 . Mbeye ne kiguti change vandu sivakubira sivakubira kumu mupira mba - Chore 14 . ( a ) Kigulu change kivuya mwoki - Amavi ( b ) Nuvita hu musakulu aveye kuduka umulasira tsimoni - Amate na Mavi 15 . Senge wange yakungubira kirudi - Kimuna 16 . ( a ) Kimbiha mu vivya - Isindani ( b ) Bi - bi , ikivya cho musungu kegoti - Isindani ( c ) Umuhindi wange no mwimbi - Isindani 17 . ( a ) Yigula inyama , muusi kesero – Emondo ( b ) Cha vakeere vatalitsa mu manyonyi - Emondo 18 . Mbeye no musungu wange atsitsaa mwirova ne vesiti na yirana ne Likoti - Injugu 19 . ( a ) Mbeye no musungu wange yayivika likoti limwamu ne itayi indavu - Lijikolo ( b ) Kenyatta wikaye mundeve ne tayi - Lijikolo 20 . Yengo ni ihale - Nwigulu 21 . Unwe umunyu na uleke inyama - Mukonye 22 . Ni Chavasakulu veng'ine - Ikituva 23 . ( a ) Avajesi kumbalabala - Tsiswa ( b ) Baba niganza - Iswa MUHONJA NE LINANI Kale muno valiho vaana vaviri avavisandu . Muyayi yalangangwa Agulakiraka no mukaana yalangangwa Muhonja . Baba wavo yavarekera tsing'ombe sita . Mulidala liavamenyamu , maanani gali mu manyingi muno . Lwa Agulakiraka yatsitsanga kwaya tsing'ombe , Muhonja yihaniranga munyumba ma alinda kuduka lwo muyayi wavo yatsanga ma yimba ulwimbu ku Muhonja yigula muliango . Yimbanga : Muhonja , Muhonja Muhonja , Muhonja ndula kwaya Muhonja Vyayo vyosi Muhonja vya magondi Muhonja vya tsing'ombe Muhonja Tsigulira Muhonja . Ugunani gwa huliritsanga lwa Agulakiraka yimbanga . Gwatsa Agulakiraka niyakatsia kwaya tsing'ombe nigutanga kwimba . Muhonja yigula muliango . Gunani yigwo